CELEX: 22013D0164
Language: sk
Date: 2013-10-08 00:00:00
Title: Rozhodnutie Spoločného výboru EHP č. 164/2013 z  8. októbra 2013 , ktorým sa mení príloha II (Technické predpisy, normy, skúšky a certifikácia) k Dohode o EHP

27.2.2014   
            
            
               SK
            
            
               Úradný vestník Európskej únie
            
            
               L 58/17
            
         
      ROZHODNUTIE SPOLOČNÉHO VÝBORU EHP
   č. 164/2013
   z 8. októbra 2013,
   ktorým sa mení príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Európskeho parlamentu a Rady 2010/53/EÚ zo 7. júla 2010 o normách kvality a bezpečnosti ľudských orgánov určených na transplantáciu (1) v znení korigenda uverejneného v Ú. v. EÚ L 243, 16.9.2010, s. 68, sa má začleniť do Dohody o EHP.
            
         
               (2)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 15zm [nariadenie Komisie (ES) č. 668/2009)] v kapitole XIII prílohy II k Dohode o EHP sa dopĺňa tento text:
   
               „15zn.
            
            
               
                  32010 L 0053: smernica Európskeho parlamentu a Rady 2010/53/EÚ zo 7. júla 2010 o normách kvality a bezpečnosti ľudských orgánov určených na transplantáciu (Ú. v. EÚ L 207, 6.8.2010, s. 14) v znení korigenda uverejneného v Ú. v. EÚ L 243, 16.9.2010, s. 68.
               Ustanovenia smernice sa na účely tejto dohody vykladajú s touto úpravou:
               Táto smernica, s výnimkou článkov 15 a 16, sa neuplatňuje na Lichtenštajnsko. Vymedzenia pojmov v článku 3 a všeobecné ustanovenia v článku 17 ods. 2 písm. h) a v článku 23 sa uplatňujú iba na Lichtenštajnsko, pokiaľ je to nevyhnutné na transpozíciu článkov 15 a 16 smernice.“
            
         Článok 2
   Znenie smernice 2010/53/EÚ v znení korigenda uverejneného v Ú. v. EÚ L 243, 16.9.2010, s. 68, v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. októbra 2013 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. októbra 2013
      
         
            Za Spoločný výbor EHP
         
         
            predseda
         
         Thórir IBSEN
         
      
   
   
      (1)  Ú. v. EÚ L 207, 6.8.2010, s. 14.
   
      (2)  Ústavné požiadavky boli oznámené.
   
      Vyhlásenie štátov EZVO k rozhodnutiu č. 164/2013 z 8. októbra 2013, ktorým sa začleňuje smernica Európskeho parlamentu a Rady 2010/53/EÚ zo 7. júla 2010 o normách kvality a bezpečnosti ľudských orgánov určených na transplantáciu do Dohody o EHP
      
         „Smernica Európskeho parlamentu a Rady 2010/53/EÚ zo 7. júla 2010 o normách kvality a bezpečnosti ľudských orgánov určených na transplantáciu, ktorá sa zakladá na článku 168 Zmluvy o fungovaní Európskej únie, predstavuje dôležitú súčasť európskych zdravotných právnych predpisov a je v súlade so zdravotnou politikou štátov EZVO. Dohoda o EHP nepredstavuje žiadny právny základ pre verejné zdravie porovnateľný s článkom 168 Zmluvy o fungovaní Európskej únie. Začlenenie tejto smernice preto nemá vplyv na rozsah pôsobnosti Dohody o EHP.
         Toto vyhlásenie sa nedotýka článku 118 Dohody o EHP.“